Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Mitä tulee lopunaikoihin, etkö olekin samaa mieltä, -
että paras paikka, josta voimme ammentaa jumalallista ymmärrystä, -
ovat Messias Jeshuan opetukset?
Toki kaikki Vanhan testamentin profetiat, -
Ilmestyskirja -
sekä Paavalin ja Uuden testamentin muiden kirjoittajien kirjoitukset -
ovat Jumalan innoittamia ja osa Raamattua.
Mutta kun tarkastelemme Messiaan opetuksia lopunajoista, -
Hänen opetuksensa antavat meille valtavasti ymmärrystä.
Mitä Messias sanoi?
Luepa joskus Matteuksen luku 24.
Näet Matteuksen luvun 24 jakeessa 14, -
että Jeshua puhuu lopusta, -
seurakunnan ajan lopusta.
Hän sanoo, että loppu ei tule, -
ellei valtakunnan evankeliumia -
ole ensin saarnattu todistukseksi kaikille kansoille.
Vasta sitten tulee loppu.
Sitten Hän sanoo jakeessa 15: lukija ymmärtäköön, -
että kun te näette sen, mistä on puhuttu profeetta Danielin kautta, -
hävityksen kauhistuksen, silloin lukija ymmärtää.
Kenelle Hän puhuu? Opetuslapsilleen.
Hän sanoi meille, että loppu ei tule, ennen kuin tapahtuu kaksi asiaa.
Ensinnäkin valtakunnan evankeliumi -
julistetaan kaikille kansoille todistukseksi heille.
Se on mahdollisuus jokaiselle.
Ei ole väliä, onko musta vai valkoinen, -
juutalainen vai pakana, mies vain nainen.
Niillä asioilla ei ole merkitystä.
Merkitystä on vain sillä, että otamme vastaan Jumalan rakkauden.
Jumalan rakkaus on annettu meille -
ainoastaan yhtä kautta, ristillä.
Messias antoi elämänsä, -
kuoli ja haudattiin mutta nousi kuolleista -
ja siten osoitti voittaneensa synnin. Hän osoitti uuden elämän.
Kiteytämme kertomuksen yleensä yhdeksi sanaksi, "evankeliumi".
Tämä valtakunnan evankeliumi on julistettava ennen loppua.
Sitten Messias sanoo: lukija ymmärtäköön.
Eli kirjan tutkija ymmärtäköön erään asian.
Hän tulee todistamaan tapahtuman, josta Daniel puhui.
Tapahtuma on hävityksen kauhistus.
Daniel puhui siitä etupäässä luvun 9 viimeisissä jakeissa, -
mutta hän palaa siihen tässä.
Puhuimme siitä. Avataan taas Raamattumme.
Katsotaan Danielin lukua 11.
Käsittelemme yhä tätä jännittävää ja merkittävää lukua.
Daniel 11. Jatketaan siitä, mihin viimeksi jäimme.
Puhuimme siitä, että näemme kiistattomasti tekstissä vihjeitä.
Sana "moed", määrähetki.
Vanhassa testamentissa sana "moed" tarkoittaa määrättyä päivää, juhlaa.
Paavali opettaa meille Raamatun juhlista.
Hän sanoo, että nämä juhla-ajat -
ovat tulevaisten varjo.
Älä lue virheellisiä käännöksiä, kuten New International Version, NIV.
NIV sanoo: "varjo siitä, mikä oli tulossa".
Se vihjaa, että tapahtui muutos. Ei. Jumala ei sano yhtä ja tee toista.
Ei. Nämä juhla-ajat ovat kaikki sen varjo, mikä on tulossa.
Mikä varjon heitti? Messias.
Nämä kaikki juhla-ajat ovat valtakunnan täyttymystä.
Sana "määrähetki" liittyy valtakuntaan.
Näemme tässä hallitsijan Pohjoisesta.
Hän menestyy oikein hyvin, mutta ei ihan kaikessa.
Hän tekee sen johtopäätöksen, että hänen täytyy -
saattaa juutalaiset valtansa alle.
Miten hän sen teki? Hän lahjoi heitä etuisuuksilla.
Ne olivat päällisin puolin hyviä asioita, kuten maan turvallisuus.
Mutta mitä hän nyt tekee? Jatketaan siitä, mihin jäimme.
Katso jaetta 31.
Dan 11:31 [alkukielen mukaan].
Tässä sanotaan: "uz roim", "sotilasjoukkojen kanssa".
Hän saa heidät nousemaan, -
ja he saastuttavat sen voimallisen pyhäkön.
Se on Jerusalemin temppeli.
Temppeli on siis jo rakennettu silloin. Jos epäilet, lue eteenpäin jaetta 31.
Hän poistaa jokapäiväisen uhrin.
Hän käynnistää jotain, josta käytetään ilmaisua 'hashikuts meshomem'.
Se on 'hävityksen kauhistus'.
Aloitan tämän sanoman esittämällä kysymyksen.
Ymmärrätkö, mikä on hävityksen kauhistus?
Daniel mainitsee sen muutamia kertoja.
Jeshua itse viittaa siihen Matt. 24:15:ssä, kuten edellä kerroin.
Näissä kohdissa tapahtumaan viitataan lähinnä vain nimellä.
Saamme hävityksen kauhistukseen lisävalaisua -
kahdessa muussa kohdassa. Niistä ensimmäinen on tässä, -
Danielin luvun 11 katkelmassa.
Toisen saamme apostoli Paavalilta -
2. Tess. kirjeen luvussa 2.
Aion nyt lukea tekstiä tästä -
ja tutkia, mitä siitä sanotaan, ja lukea sitten Paavalin sanat.
Näette niissä paljon samaa.
Näette yhtäläisyyttä sanoissa, merkityksissä ja tapahtumissa -
Danielin ja Paavalin selonteoissa.
Sen ei tulisi olla yllätys, sillä kirjoittaja on sama.
Vaikka eri miehet kirjoittivat tekstit johdatuksessa, -
todellisuudessa kirjoittaja on Pyhä Henki.
Mitä Uusi testamentti opettaa?
Ihmiset toimivat Pyhän Hengen johtamina.
Raamattu syntyi Pyhän Hengen innoituksesta. Hän on sen kirjoittaja.
Luetaan uudelleen jae 31.
"Hän poistaa jokapäiväisen uhrin.
Ja se annetaan". Ilmaisu on monikossa, -
sillä se, mikä annetaan, on monikossa, 'shikuts meshomem', -
'hävityksen kauhistus'.
Jae 32.
"Ja pahat tai liiton rikkojat -
hän saastuttaa -
liehakoinnillaan ja eksytyksen lipevillä sanoilla."
Hänhän luuli keksineensä, miten hän saa heidät seuraamaan itseään.
"Ja kansa, joka tuntee Jumalansa..."
Tässä on avain. "Ne, jotka tuntevat Jumalansa, -
ovat vahvoja ja he tekevät".
Daniel puhuu kahdesta ihmisryhmästä.
Luetaan vielä jae 32. Haluan sanoa tämän selvästi.
"Ja on oleva pahoja.
Niitä, jotka eivät sitoudu liittoon.
Hän saastuttaa heidät -
lipevillä sanoillaan.
Mutta kansa, joka tuntee Jumalansa..."
Hepreassa sana "kansa" on yksikkömuotoinen.
Englannin sana "kansa" vaatii monikon.
Englanniksi se pitää kääntää monikkoon.
"Ne, jotka tuntevat Jumalansa, ovat lujia ja he tekevät."
Sana "tehdä" merkitsee "taistelua" Danielin luvussa 11.
Se kertoo, että he vastustavat häntä.
Juutalaiskansa yleisesti ottaen ei ole hänen kanssaan samaa mieltä.
Jae 33.
"Ja kansan viisaat antavat ymmärrystä monille".
Ne, jotka tuntevat totuuden silloin, antavat ymmärrystä monille, -
mutta silti he kompastuvat eli he kaatuvat miekkaan, -
liekkiin eli tuleen -
ja vankeuden takia.
Ja sitten sanotaan, että tulee...
päivien halveksunta.
Näille viisaille se tulee olemaan vaikea ajanjakso. Heitä vainotaan ankarasti.
Jae 34.
"Heidän keskuudestaan ne, jotka kompastuvat, -
saavat pienen avun." Se on yksi ryhmä.
"Mutta tulee olemaan monia muita, jotka liittyvät."
He liittyvät antikristukseen -
lipevillä sanoilla, eksytyksellä, liehakoinnilla.
Jae 35.
"Niistä, jotka ovat viisaita, kompastutaan hieman."
Mutta huomaa. Heidän vastuksensa, se, mitä he kohtaavat, -
tapahtuu heidän puhdistamiseksensa.
Heidät puhdistetaan.
Heidät valkaistaan. Mihin asti?
"Et hakets".
Miksi se on tärkeää?
He käyvät läpi muutoksen, -
vaikka lihassa he kompastelevat.
Heitä kaatuu miekkaan.
Heitä poltetaan elävältä.
Näin heitä vainotaan.
Mutta lopuksi he puhdistuvat, -
heistä sulatetaan epäpuhtaudet -
ja heistä tulee valkoisia eli pyhiä -
"lopun aikaan asti, -
sillä tulee vielä toinen määrähetki."
Mitä tarkoittaa 'toinen määrähetki'?
Tämä ei ole tämän ajan loppu.
Tulee toinen määrähetki.
Se on valtakunnan kokemus.
Jae 36.
Muista seuraava ilmaisu, -
sillä se liittyy väkevään kuninkaaseen.
Olen maininnut ilmaisun jo useasti.
Jae 36. Tässä sanotaan antikristuksesta: -
"Hän tekee, mitä hän tahtoo".
Meidän pitää pysähtyä hetkeksi ja ymmärtää, mitä teksti tekee.
Se mainitsi lyhyesti jakeen 31 lopussa -
hävityksen kauhistuksen, -
"hashikuts hameshomem".
Emme tiedä siitä paljonkaan. Daniel kertoi siitä jotain luvun 9 lopussa, -
mutta siltikään emme tiedä, mikä se on.
Nyt hän sanoo, että se tulee erään tilanteen mukana.
Mikä se tilanne on?
Tilanne on se, -
että antikristus yrittää saada israelilaiset seuraamaan itseään.
Niitä, jotka ovat viisaita ja uskollisia Jumalan liitolle, -
hän tappaa miekalla ja polttaa elävältä.
He kokevat kovaa kärsimystä. Tarkoituksena on pelotella muita, -
etteivät he olisi uskollisia, toimisi viisaasti -
ja toimisi uskollisesti liittototuudelle.
Nyt hän uskoo saaneensa viestin perille.
Hän on pysäyttänyt jokapäiväisen uhrin.
Tarkoitus selviää jakeesta 36.
Tässä sanotaan: -
"Ja hän tekee, mitä hän tahtoo."
Ei, mitä Jumala tahtoo. Mitä hän tahtoo.
Kenestä tässä puhutaan? Kuninkaasta, väärästä messiaasta.
"Ja hän korottaa itsensä ja tekee itsensä suureksi -
ylitse kaiken jumaluuden -
ja ylitse kaikkien epäjumalanpalveluksen jumalien.
Hän puhuu ihmeitä ja antaa sellaisia julistuksia.
Ja hän menestyy, -
kunnes viha loppuu."
Se tarkoittaa viimeistä vihan vuodatusta.
Se kertoo meille tämän.
Antikristus tekee jotain.
Mitä se on? Ymmärtääksemme näitä sanoja -
käännytään toiseen raamatunpaikkaan.
Katso kanssani 2. Tess. kirjettä.
Raamatun paras tulkki on Raamattu itse.
Avaa kanssani 2. Tessalonikalaiskirjeen luku 2.
2. Tess. 2.
Paavali opettaa tässä kiistattomasti lopunajoista.
2. Tess. kirjeen luvun 2 jakeessa 1 -
2. Tess. 2:1:ssä, -
Paavali puhuu kokoontumisestamme Messiaan tykö.
Sillä viitataan siunattuun toivoon eli ylöstempaukseen.
Hän alkaa puhua sellaisille, -
jotka pelkäävät jääneensä paitsi Messiaan päivästä -
eli siunatusta toivosta, ylöstempauksesta.
Paavali alkaa puhua ja antaa tietoa, mitä täytyy tapahtua sitä ennen.
Katsopa jaetta 3.
Hän kertoo, että Messiaan päivä -
ei tule, ennen kuin tapahtuu luopuminen.
Se tarkoittaa Jumalasta luopumusta.
Hän sanoo myös, että synnin ihminen, kadotuksen lapsi, ilmestyy.
Kuka on synnin ihminen, kadotuksen lapsi?
Väärä messias, antikristus.
Mikä on se varma tapahtuma, josta tunnistamme antikristuksen?
Huomaa, mitä jakeen 3 keskellä sanotaan.
Aloitetaan jakeesta 4.
"Se, joka korottaa itsensä ja näyttäytyy", -
eli hän siis korottaa ja ylentää itsensä -
yli kaiken, mitä jumalaksi tai pyhäksi kutsutaan, -
aina siihen asti, että hän istuu pyhäkössä."
Jos Raamatussasi lukee "temppeli", se on väärin.
Kreikan sana "temppeli" on "heron".
Tämä sana on "neos".
Se viittaa Kaikkeinpyhimpään.
Hän siis istuu Kaikkeinpyhimmässä Jumalan pyhäkössä -
ja hän julistaa olevansa jumala.
Se on hävityksen kauhistus. Luetaan uudelleen.
Jae 4.
"Se, joka korottaa itsensä ja suurentaa itseään -
yli kaiken, mitä jumalaksi ja pyhäksi kutsutaan, -
aina niin pitkälle, että hän istuutuu Kaikkeinpyhimpään -
Jumalan pyhäkköön ja julistaa olevansa jumala."
Se on hävityksen kauhistus.
Eikö se kuulosta juuri siltä, mitä äsken luimme? Uudelleen.
Katsopa uudelleen jaetta 36 Danielin luvussa 11.
Daniel sanoo: "Kuningas tekee, mitä hän tahtoo.
Hän korottaa itsensä ja suurentaa itsensä -
ylitse kaiken, mikä on Jumalasta, -
ylitse kaiken jumalisen ja jumaloitavan."
Tässä sanotaan: "ve al el elim", -
ylitse kaikkien epäjumalien ja kaiken palvottavan.
Hän puhuu ihmeitä ja hän menestyy -
mutta vain Jumalan vihan loppuun asti -
eli Jumalan vihan viimeiseen vuodatukseen asti.
Mitä "menestyä" tässä tarkoittaa? Se merkitsee sitä, -
että monet ottavat hänet vastaan, -
mutta jos olet hyvä Raamatun opiskelija, -
huomaat, ja me puhumme siitä luvun 12 yhteydessä, -
että juutalaisista valtaosa, -
"kelal Israel", Israel yleisesti ottaen, torjuu hänet.
Sanoin joitain viikkoja sitten, että sen vuoksi -
hävityksen kauhistus alkaa.
Kaikki tämä vuodatetaan tämän maailman ylle.
Hän menestyy ja nousee voimassa -
Jumalan vihan ajan loppuun asti -
eli Jumalan vihan viimeisen vuodatukseen asti tässä ajassa.
Huomaa, mitä sanotaan: "vihan loppuun asti, -
sillä se tapahtuu, mikä on säädetty."
Tämäkin ilmaus on samanlainen kuin ilmaus Dan. 9:n lopussa -
antikristuksen kukistumisesta.
Jae 37.
Antikristuksen määritelmä antaa hänestä lisätietoa.
Näemme tässä, jakeessa 37: -
"Isiensä jumalista hän ei ymmärrä."
Hänen isänsä olivat syvällä epäjumalanpalvonnassa.
He palvoivat käsin tehtyjä jumalia.
Sen tarkoituksena oli manipuloida muita.
Hän ei ollut sellainen. Häntä ei kiinnostanut epäjumalanpalvonta.
Sen voi ymmärtää Uuden testamentin pohjalta.
Voimme huomata esimerkiksi Ilmestyskirjasta, -
että tulee peto.
Olemme oppineet aiemmin, että peto on valtakunta.
Pedon lisäksi tulee nainen.
Naista kutsutaan myös nimellä "zona gdola", "suuri portto".
Käy ilmi, että häntä kutsutaan portoksi moraalittomuuden tähden.
Usein ajatellaan seksuaalista moraalittomuutta, -
mutta profeetallisesti seksuaalinen moraalittomuus -
on profeetoissa ja Ilmestyskirjassa epäjumalanpalvontaa, -
väärää palvontaa.
Tämän pahan valtakunnan ensimmäisen vaiheen tunnuspiirre -
on epäjumalapalvonnan salliminen ja siihen rohkaiseminen.
Mutta keskellä viikkoa siihen tulee muutos.
Käy ilmi, että valtakunnan jäsenistä -
selviää jotain, jos tutkii Ilmestyskirjaa tarkkaan.
Selviää, että siinä on kymmenen kuningasta.
Nämä kymmenen kuningasta -
noudattavat viimeisen valtakunnan tarkoitusta ja ohjelmaa.
Valtakunnan päällä istuu nainen, toisin sanoen epäjumalanpalvonta.
Mutta loppua kohti mentäessä -
kuninkaat nousevat sotaan naista vastaan ja tuhoavat hänet.
Epäjumalanpalvelus siis lopetetaan.
Enää ei palvota mitä tahansa jumalaa. Tulee muutos.
Olemme nähneet sen tässä hävityksen kauhistuksessa.
Hän korottaa itsensä kaiken muun palvottavan ylle.
Hän sanoo: "Minä olen ainoa tosi jumala." Sanoma on tämä: -
Saatana tahtoo monoteismiä.
Se haluaa, että sitä yksin palvotaan.
Raamattu vaatii, että on vain yksi Jumala, jota tulee palvella, ei muita.
Maailmanajan lopussa pitää valita, kuka on Jumala.
Onko Jumala Israelin Jumala vai väärä messias, antikristus, -
lihaksi tullut saatana? Se haluaa, että sitä palvotaan.
Siitä hävityksen kauhistuksessa on kyse.
Hän ei siis ole kiinnostunut isiensä jumalista -
eikä myöskään naisista.
Hän ei ymmärrä mistään siitä, mikä on Jumalasta.
Miksei? Jakeen 38 loppu.
"Sillä kaiken tämän ylitse hän korottaa itsensä."
Hän ei halua, että ketään muuta kunnioitetaan ja palvotaan -
paitsi yksin häntä. Niin Raamattu opettaa.
Eteenpäin jakeeseen 38.
"Voiman jumala".
Sana "voima" on tässä monikossa.
Häntä kiinnostaa voima. Se on hänen jumalansa.
"Ja hänen korokkeellaan häntä kunnioitetaan."
Hän asettaa itsensä korokkeelle kunnioitettavaksi.
"Ja jumala, jota isämme eivät tunteneet". Mitä se tarkoittaa?
He palvoivat epäjumalia, -
mutta he eivät ymmärtäneet tällaista saatanallista palvontaa.
Toki aiemminkin on ollut saatanan palvontaa, mutta ei tällaista.
"Häntä kunnioitetaan kullalla, hopealla, jalokivillä ja kalleuksilla."
Jos tunnet Raamatun, tiedät, että viimeisinä päivinä -
kansat tuovat kalleuksia, kultaa ja hopeaa.
Haggain kirjassa sanotaan: "Minun ovat kullat ja hopeat."
Hän haluaa, että Häntä kunnioitetaan niillä.
Myös tämä kuningas haluaa kaikkea sitä, mitä on oikein antaa Jumalalle.
Jae 39.
"Hän tekee voiman linnoitukset".
Tässä tarkoitetaan, että hän sotii näitä vahvoja paikkoja vastaan.
Hän tekee niin vieraan jumalan kanssa.
Se tarkoittaa, ettei hänen voimansa ei ole peräisin hänestä itsestään -
eikä sotaväestä vaan tästä vieraasta jumalasta.
Tämä vieras jumala on saatana.
Hän saa voiman saatanalta.
Saatanan kautta hän saavuttaa nämä kaikki asiat.
Raamattu yrittää kertoa meille seuraavan asian.
On ollut kaikenlaisia sotia, mutta tämä hallitsija -
on saanut lopuksi absoluuttisen vallan.
Hän on väärä messias, antikristus.
Hän vaatii, että kaikki ihmiset palvovat häntä.
Ja se yrittää panna sitä toimeen saatanallisella voimalla.
Niin teksti sanoo.
Luetaan eteenpäin. Käy ilmi vielä jotain.
Jakeen 39 keskiosa.
"Ja hän tunnistaa". Hän tuntee saatanan.
"Ja hänet moninkertaistetaan suurella kunnialla."
Ja tässä sanotaan: -
"Hän antaa monille valtaa."
Se tarkoittaa, että jos palvelee häntä, hän antaa valtaa -
ja asettaa hallitsijaksi.
"Ja maan hän jakaa palkaksi."
Sanoma on hyvin yksinkertainen.
Hän haluaa jakaa maan palkaksi.
Mistä? Siitä, että häntä palvellaan.
Hän on valmis tekemään kaikessa kompromisseja, -
ei minkään vanhurskaan ajatuksen perusteella, -
vaan omista itsekkäistä haluistaan.
Jumala ei tee kompromisseja.
Jumala on täydellinen, eikä täydellistä voi muuttaa.
Kuningas tekee niin. Katsotaanpa jaetta 40. Tähän päätämme.
"Ja lopun ajalla".
Jakeessa 40 näemme, -
että häntä vastaan on vielä yksi yritys.
Huomaamme kautta linjan, -
että heti kun tämä johtaja, -
Pohjoisen kuningas, on noussut, -
koittaa tilaisuus -
Etelän kuninkaalle lähteä sotaan.
Näemme tässä jotain, -
viimeisen hyökkäyksen häntä vastaan.
Voi olla yllätys, mitä tapahtuu -
ja mikä on luvun 11 lopun tulos.
Se auttaa ymmärtämään lopunaikoja:-
Mitä tapahtuu?
Kuka johtaa maailmaa lopussa?
Ja miten Jumala lopuksi -
tuhoaa antikristuksen ikuisiksi ajoiksi?
Samalla Hän vapauttaa -
liittokansansa Israelin -
ja perustaa valtakuntansa, -
joka on loputon.
Päätän tähän. Ensi viikkoon!
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan. Shalom Israelista!
Suomennos: Marianne Tenetz